Diari Oficial de la Generalitat Valenciana


Sumari del DOGV 8807, del 08-05-2020 (2020/3266)

RESOLUCIÓ de 6 de maig de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'any 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8807

Data del DOGV
:   08-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3266


Data del document
:   06-05-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 6 de maig de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'any 2020. [2020/3266]  
  
  
Antecedents de fet  
I. Mitjançant la Resolució de 28 de desembre de 2018 (DOGV núm. 8472, de 25.01.2019), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019, amb l'objecte específic concertar, d'acord amb les disponibilitats pressupostàries existents, els següents serveis:  
a) centres especialitzats per a dones en risc d'exclusió social,  
b) centres residencials d'acolliment a víctimes de violència de gènere.  
II. Mitjançant la Resolució de 14 de maig de 2019, de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
III. Mitjançant la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2020, i queda vigent la convocatòria durant aquest període.  
  
IV. L'article 41 de la mencionada convocatòria estableix: «Les entitats d'iniciativa social de nova creació i les que hagen quedat excloses totalment o parcialment de la present convocatòria, que complisquen els requisits exigits per a optar al règim d'acció concertada i aconseguisquen la puntuació mínima exigida establida en l'article 12.2 de la present convocatòria, podran adherir-se, amb una sol·licitud prèvia, en qualsevol moment, al concert social durant el temps en què estiga vigent, sempre que existisca crèdit adequat i suficient i les necessitats del servei ho justifiquen.  
2. Els acords d'acció concertada, en els supòsits recollits en l'apartat anterior, se sotmetran a les restants disposicions d'aquesta convocatòria i seran prorrogables pel mateix temps i en les mateixes condicions que els restants concerts subscrits a l'empara d'aquesta».  
  
V. A l'empara de l'article esmentat en l'antecedent de fet IV, es presenten quatre sol·licituds per a concertar places en quatre centres, amb registre d'entrada el 6 i el 16 d'abril de 2020.  
VI. Una vegada instruïts els expedients, la comissió de valoració, constituïda de conformitat amb el que s'estableix en l'article 13 de l'esmentada convocatòria, es va reunir el dia 24 d'abril de 2020 i va elevar una proposta de resolució a la directora general d'acord amb el contingut de l'acta subscrita per totes les persones integrants de la comissió.  
  
Fonaments de dret  
Primer. L'article 15.1 de la convocatòria delega en la persona titular de la direcció general amb competències en dones i igualtat de gènere la resolució del procediment d'acció concertada en matèria de serveis socials en el sector d'atenció a dones víctimes de violència i/o risc d'exclusió social.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema públic de serveis socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control de les quals siguen de la seua competència, i s'ajusten al procediment i als requisits que preveuen aquesta llei i la normativa sectorial aplicable.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, aprova el reglament que regula els requisits, procediments, contingut i condicions bàsiques per a la implantació, execució i desenvolupament dels acords d'acció concertada.  
Quart. La Resolució de 28 de desembre de 2018 (DOGV núm. 8472, de 25.01.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
  
Cinqué. En data 30 d'abril de 2020 es comptabilitza la retenció de crèdit proposada per la Resolució de 23 d'abril de 2020, de la directora general de l'Institut Valencià de les Dones, per un import de 872.023,60 euros, amb càrrec al programa pressupostari 323.10, Igualtat de gènere, línia S5237, «Acció concertada centres d'exclusió social i violència de gènere», del pressupost de la Generalitat per a l'exercici 2020, per a donar cobertura a les sol·licituds presentades.  
Per tot això, d'acord amb el que es disposa en l'article 18 del Decret 181/2017, de 17 de novembre, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
Aprovar l'acord d'acció concertada i el concert de places de centres d'atenció a dones víctimes de violència i/o risc d'exclusió social que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertada, mòdul econòmic aplicable i import del període màxim imputable a l'exercici 2020.  
L'aprovació de la concessió de concerts socials per a l'any 2020, per un import total de 843.549,36 euros, s'efectua amb càrrec al crèdit consignat en l'aplicació pressupostària 42.59.57.639.80.1, línia S5237, del capítol IV.  
La concertació de places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 20 de la convocatòria esmentada en l'antecedent de fet I.  
Els concerts que se subscriguen s'iniciaran el 9 de maig de 2020 i finalitzaran, en tot cas, el dia 31 de desembre de 2020, amb possibilitat de pròrrogues anuals per un període d'un any.  
  
Tercer  
Les entitats que no han acreditat disposar d'un certificat de qualitat del centre quedaran obligades a disposar-ne abans de la formalització de la pròrroga, segons el que s'estableix en l'article 7 de la convocatòria.  
  
  
Contra la present resolució, que posa fi a la via administrativa, es podrà interposar potestativament un recurs de reposició davant de la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
  
València, 6 de maig de 2020.- La vicepresidenta del Consell i consellera d'Igualtat i Polítiques Inclusives, p. d., la directora general de l'Institut Valencià de les Dones: Maria Such i Palomares.